Valerie Plame Wilson (s. 19. huhtikuuta 1963) on yhdysvaltalainen kirjailija ja entinen Yhdysvaltain keskustiedustelupalvelun eli CIA:n työntekijä. Hänet tunnetaan etenkin työpaikkaansa liittyneen kohun takia. Hänen miehensä Joseph C. Wilson IV oli arvostellut presidentti George W. Bushin hallinnon oikeutuksia Irakin sodalle mielipidekirjoituksessa, mikä johti hänen vaimonsa työpaikan paljastamiseen vastamielipidekirjoituksessa. Tiedon uskotaan vuotaneen hyvin korkealta Yhdysvaltain hallinnosta. Mahdollisesti se oli peräisin kostotyylisesti tehtynä Valkoisesta talosta saakka. Pitkistä selvityksistä huolimatta ketään ei suoraan tuomittu tiedon vuotamisesta.